钦定古今图书集成/方舆汇编/职方典/第1497卷 > 姚安府学校考 通志
## 钦定古今图书集成/方舆汇编/职方典/第1497卷 > 姚安府学校考 通志

本府

姚安府儒学　在府治南。明永乐元年建。嘉靖中，知府王鼎、吴嘉祥、杨日赞相继建堂斋、门舍，凿泮池。二十八年，知府赵澍建启圣祠。万历十七年，知府周希尹建尊经阁。二十九年，知府杨应霈重修。四十七年，分守道李忠臣移明伦堂于尊经阁前，移。

文庙于明伦堂前。其经籍祭器、皆备。兵燹后无存

皇清康熙五年，知府林本元、教授王肃修。二十二年

奉

旨郡邑重修。知府任道立、知州王治国葺庙庑，立坊。

表二十九年，知府丁炜倡同知胥琇捐俸修建，庙制聿新。按《州志》：“康熙五十年，坊表倾颓，宫墙倒塌，知府王廷琦、知州管抡修葺，宫墙崇焕，丹垩可观。” 至明伦堂，原知州王治国建，因规制狭隘，康熙四十四年训导张士弘署教授事，同诸生改建，规模可观。教授尹乐善赞修，并建儒学。

大门、中门两层，诸生朔望讲诵有地矣。而魁星阁原建于庙前，后倾废土；同知高映厚创建于庙之左。因历年文风不振，署州事张彦绅于康熙四十五年复移于庙之前。“文星拱映” ，古制聿新。

栋川书院　在府城外西隅。明正德间，知府黄澍建。按《州志》：“久废。” 康熙三十三年，知府姚谐买地于府治东南，基址弘敞。捐俸鸠工，建书院二层，仍名“栋川。” 上建讲学厅，前启箭亭，左右有栋川、书院二坊，有碑记。

南中书院　在府城外东隅。明万历间，参政李材建。

三台书院　在府儒学右。明万历间，知府鼎建。今俱废。

府义学　：在文昌宫。康熙二十九年，知府丁炜捐俸延师训课。

姚州儒学　旧无设，附府学。

义学二　：一在五云宫，一在关圣祠。康熙二十九年，知州胥琇捐俸延师训课。按《州志》：在明伦堂左，州治之右，原系府儒学署地。康熙四十八年，知州陆元楷建堂室两层，左厢大门。知府王廷琦、知州管抡，历年延师教训，子弟从学者众，人文蔚起。

外州县

大姚县儒学　在县治东北。明嘉靖二十五年，知县王佩建。岁久渐倾。

皇清康熙三十年，知县孔贞瑄重修。

白井提举司儒学　：在司治正北，原设社学，灶籍诸生俱寄入府、县学。明崇祯间，提举杨灿辉详请建学设官。

皇清顺治己亥，奉裁，“儒童”仍归府县考试，殿庑渐倾。

康熙五年，提举赵大生建葺。九年，提举严一诏修“启圣祠。” 二十二年，提举夏宗尧增修。春秋丁祭。

义学　在龙吟寺。康熙二十八年，提举夏宗尧捐俸置田，延师训课。